Na temelju članka 3. Zakona o komunalnim taksama («Službene novine SBK/KSB», broj: 2/12, 5/14 i 2/18), članka 24. Statuta Općine Busovača - pročišćeni tekst («Službeni glasnik Općine Busovača », broj: 8/13) i članka 80. Poslovnika Općinskog vijeća Busovača – pročišćen tekst («Službeni glasnik Općine Busovača“, broj: 8/13), Općinsko vijeće Busovča na svojoj 7. sjednici održanoj dana 21.12. 2021. godine, d o n o s i

**ODLUKU**

o visini komunalnih pristojbi na području Općine Busovača

**I OPĆE ODREDBE**

Članak 1.

(Osnovi za plaćanje pristojbe)

(1) Na području općine Busovača propisuju se i naplaćuju komunalne pristojbe za:

1. za svaku istaknutu tvrtku;
2. za držanje sredstava za igru u ugostiteljskim i ostalim objektima kojima priređivanje zabavnih igara nije osnovna djelatnost (bilijar, fliperi, videoigre, pikado i slično);
3. za organiziranje glazbe uživo u ugostiteljskom objektu;
4. za zauzimanje pločnika i ostalih javnih površina ispred poslovnih prostorija,
5. za isticanje plakata i panoa na javnim mjestima

Članak 2.

(Definicija pojmova)

U smislu ove Odluke:

(1) Pod istaknutom tvrtkom podrazumijeva se ime pod kojim pravna ili fizička osoba

posluje.

(2) Pod držanjem sredstava za igru (bilijar, fliperi, videoigre, pikado i slično) podrazumijeva se držanje sredstava za igru od kojih nije predviđen navodni dobitak i igara na sreću putem predmeta, elektronskih ili mehaničkih aparata, slot - strojeva, koji tokom igre ne omogućuju igraču dobit u novcu ili žetonima koji su naplativi u novcu,

(3) Pod organiziranjem glazbe uživo u ugostiteljskom objektu podrazumijeva se

povremeno ili svakodnevno izvođenje glazbenog programa uz pružanje ugostiteljskih usluga.

(4) Pod zauzimanjem pločnika ispred poslovnih prostora i drugih slobodnih javnih

površina podrazumijeva se postavljanje stolova ispred ugostiteljskih radnji, postavljanje stolova, pultova i tezgi za prodaju ili reklamu roba i usluga, postavljanje zabavnih parkova (luna park) koje se vrše od mjesta do mjesta i drugih parkova za djecu.

(5) Pod isticanjem plakata i panoa na javnim mjestima podrazumijeva se isticanje

plakata, panoa postavljanje stalnih panoa i displey-a na javnim mjestima određenim za te namjene.

Članak 3.

(Način utvrđivanja obaveze)

Utvrđivanje visine obaveze komunalne pristojbe vršit će se prema odredbama Tarife o općinskim komunalnim pristojbama sadržanim u članku 10. ove Odluke.

Članak 4.

(Obveznici)

Obveznici komunalne pristojbe su sva pravne i fizičke osobe registrirane za obavljanje djelatnosti, koja posluju na području općine Busovača i koja koriste predmet, prostor ili pružaju uslugu za čije korištenje je propisano plaćanje komunalne pristojbe.

Članak 5.

(Isticanje tvrtke)

(1) Pravne i fizičke osobe koje obavljaju djelatnost na osnovu odobrenja mjerodavnog organa dužna su na vidnom mjestu svih prostora gdje obavljaju djelatnost istaknuti naziv tvrtke.

(2) Pod nazivom tvrtke podrazumijeva se: naziv tvrtke pod kojim je obveznik registriran kod mjerodavnog organa, sjedište osobe, kao i broj, odnosno naziv poslovne jedinice kada se tvrtka ističe na poslovnoj jedinici.

Tvrtka se ističe najkasnije danom početka obavljanja djelatnosti.

Članak 6.

(Subjekti oslobođeni od plaćanja pristojbe)

(1) Od plaćanja pristojbe oslobođeni su:

a) država Bosna i Hercegovina, Federacija Bosne i Hercegovine, Kantona, te jedinice lokalne samouprave s područja Kantona i njihovi organi;

b) ustanove iz oblasti predškolskog obrazovanja, obrazovanja, znanosti, kulture, zaštite kulture, povijesne baštine, sporta, zdravstva, veterinarstva i socijalne skrbi koje osniva Federacija, Kanton odnosno Općine, te humanitarne i dobrotvorne organizacije;

c) udruge ratnih vojnih invalida, udruge porodica poginulih boraca, udruge demobilisanih boraca, udruge dobitnika najvećih ratnih priznanja Armije Republike Bosne i Hercegovine i Hrvatskog vijeća odbrane, te udruge civilnih žrtava rata;

d) udruge koje ne obavljaju gospodarsku djelatnost;

e) pravne i fizičke osobe koje prvi put pokreću gospodarsku djelatnost za

prvu godinu obavljanja djelatnosti;

f) samostalni poljoprivrednik, stočar i pčelar

g) notar

(2) Obveznicima plaćanja komunalne pristojbe koji obavljaju niskoakumulativne i deficitarne djelatnosti koje su takvima utvrđene odlukom općinskoga vijeća taksa se umanjuje za 50%

(3) Obveznici komunalne pristojbe kojima se komunalna taksa utvrđuje na godišnjem nivou oslobađaju se obaveze u iznosu od 50% ako pristojbena obaveza nastaje u drugoj polovini godine.

(4) Obveznici plaćanja komunalne pristojbe koji na području općine Busovača imaju poslovnu jedinicu oslobađaju se pristojbene obaveze za poslovnu jedinicu u iznosu od 50% od iznosa koji bi bila obavezna platiti osnovna osoba.

**II PRIJAVA I NAČIN OBRAČUNA KOMUNALNIH PRISTOJBI**

Članak 7.

(Podnošenje pristojbene prijave)

(1) Prijavu za razrez komunalne pristojbe obveznik je dužan podnijeti Poreskoj upravi Busovača u rokovima i na način propisan Zakonom o komunalnim pristojbama ("Službene novine KSB " broj; 2/12, 5/14 i 2/18).

Prijava se podnosi do 31. siječnja tekuće godine, prema stanju na dan 01. siječnja tekuće godine za koju se razrezuje. Promjene nastale nakon 1. siječnja tekuće godine, odnosno tokom godine, pristojbeni obveznik dužan je prijaviti Poreznoj upravi najkasnije pet dana od dana nastanka promjene.

(2) Ukoliko se radi o pravnoj osobi uz prijavu je potrebno dostaviti dokaz na osnovu kojeg je moguće utvrditi u koju grupu iz članka 10. ove Odluke se pravna osoba razvrstava (mikro,male,srednje i velike pravne osobe).

Članak 8.

(Rokovi plaćanja pristojbe)

(1) Taksu iz članka 2. stav 1.i 2. ove Odluke plaća pristojbeni obveznik u roku od 15 dana nakon isteka roka za prijavljivanje pristojbe.

(2) Taksu iz članka 2. stav 3. i 5. ove Odluke plaća pristojbeni obvezniku roku od 7 dana od nastanka pristojbene obaveze.

(3) Taksu iz članka 2. stav 4. ove Odluke pristojbeni obveznik plaća kod mjerodavnog tijela unaprijed, prije izdavanja rješenja za zauzimanje pločnika ili ostalih površina, razmjerno vremenu za koje se odobrenje izdaje.

Članak 9.

(Osnovica komunalne pristojbe)

Osnovica komunalne pristojbe na istaknutu firmu iznosi 200 KM za pravne osobe uz primjenu ostalih mjerila i 150 KM za fizičke osobe uz primjenu ostalih mjerila.

**IIITARIFA OPĆINSKIH KOMUNALNIH PRISTOJBI**

Članak 10.

Tarifni broj 1.

Za svaku istaknutu tvrtku, oznaku ili natpis na poslovnim prostorijama i objektima, kojim se označava da određena pravna osoba ili fizička osoba obavlja izvjesnu djelatnost ili zanimanje određuje se godišnja taksa kako slijedi:

(1) Visina godišnje pristojbe za istaknutu firmu za pravne osobe utvrđuje se množenjem jedinstvene osnovice za obračun sa koeficijentom položajne pogodnosti i koeficijentom veličine pravne osobe.

(2) Visina godišnje pristojbe za istaknutu tvrtku za fizičke osobe utvrđuje se množenjem jedinstvene osnovice za obračun sa koeficijentom položajne pogodnosti.

(3) Visina godišnje pristojbe za istaknutu tvrtku za fizičke osobe kojima je to osnovna ili dopunska djelatnosti, a za obavljanje iste im nije potreban poslovni prostor utvrđuje se paušalno u iznosu od 100,00 KM godišnje.

|  |  |  |
| --- | --- | --- |
| **KOEFICIJENT POLOŽAJNE POGODNOSTI** | | |
| **ZONE** | **PODRUČJE PRIMJENE ZONE** | **KOEFICIJENT ZONE** |
| **Zona I** | ULICE:  1. Ožujka,  16. Kolovoz,  Alekse Šantića, Antuna Branka Šimića,  Branitelja domovine,  Gradski trg,  Ive Andrića  Mak Dizdar,  Meše Selimovića,  Musa Ćazim Čatić  Nikola Šubić Zrinski,  S.S. Krančevića,  Tina Ujevića,  Željeznička ulica  Prvi dio Zone I počinje od kraja ulice 1. Mart, magistralnom cestom kako je to navedeno opisom do granice sa općinom Kiseljak  Drugi dio Zone I počinje od kraja ulice N.Š. Zrinski, magistralnom cestom kako je to navedeno opisom do raskrsnice magistralnih puteva na Kaoniku  Treći dio Zone I počinje od raskrsnice magistralnih cesta na Kaoniku, magistralnom cestom kako je to navedeno opisom do granice sa općinom Vitez  Četvrti dio Zone I počinje od raskrsnice magistralnih cesta na Kaoniku, magistralnom cestom kako je to navedeno opisom do granice sa općinom Zenica | **1,20** |
| **Zona II** | Područja općine Busovača, pokrivena regulacionim planovima Općine Busovča i to RP Luka (ulice Luka I, II, III, IV, V i VI), SRC Pridolci, SRC Busovačka planina i područja čiji objekti imaju formiran ulaz sa dole navedenih puteva gdje su objekti locirani na udaljenosti do 50 metra mjereno od granice puta, kao i sljedeće ulice  Busovača - Tisovac,  Caricki put,  Evlije Čelebije,  Hazima efendije Kuskunovića,  Isaka Samokovlije,  Kaćuni — Silos-Podstjena  Kaćuni —Lugovi,  Kadića strana,  Kralja Tomislava,  Podcaricki put,  Ravanjski put  Zagrebačka ulica, | **1,00** |
| **ZonaIII** | Područja koja ne pripadaju zoni I i II | **0,80** |

|  |  |
| --- | --- |
| **KOEFICIJENT VELIČINE PRAVNIE OSOBE** | |
| MIKRO PRAVNE OSOBE | **2** |
| MALE PRAVNE OSOBE | **3** |
| SREDNJE PRAVNE OSOBE | **5** |
| VELIKE PRAVNE OSOBE | **10** |

(1) Razvrstavanje veličine pravne osobe u smislu dodjele odgovarajućeg koeficijenta veličine pravnoe osobe temelji se na članku 5. Zakona o računovodstvu i reviziji Federacije Bosne i Hercegovine ( "Sl. novine F BiH broj 15/21) i to:

1. U mikro pravne osobe razvrstavaju se one pravne osobe koje na dan sačinjavanja financijskog izvješća ne prelaze granične vrijednosti najmanje dva od sljedećih kriterija:

* prosječna vrijednost poslovne imovine na kraju poslovne godine je do 350.000,00 KM;
* ukupan godišnji prihod je do 700.000,00 KM;
* prosječan broj zaposlenih u godini za koju se podnosi financijsko izvješće je do devet

1. U mala pravne osobe razvrstavaju se ona pravne osobe koja na dan sačinjavanja financijskog izvješća ne prelaze granične vrijednosti najmanje dva od sljedećih kriterija:

* prosječna vrijednost poslovne imovine na kraju poslovne godine je do 4.000.000,00 KM;
* ukupan godišnji prihod je do 8.000.000,00 KM;
* prosječan broj zaposlenih u godini za koju se podnosi financijsko izvješće je do 49.

1. U srednja pravne osobe razvrstavaju se ona pravne osobe koja na dan sačinjavanja financijskog izvješća prelaze dva kriterija iz stava (4) ovog članka, ali ne prelaze granične vrijednosti najmanje dva od sljedećih kriterija:

* prosječna vrijednost poslovne imovine na kraju poslovne godine je do 20.000.000,00 KM;
* ukupan godišnji prihod je do 40.000.000,00 KM;
* prosječan broj zaposlenih u godini za koju se podnosi financijsko izvješće je do 249.

U srednje pravne osobe razvrstavaju se i ona koja prelaze graničnu vrijednost jednog od kriterija utvrđenih za velika pravne osobe.

1. U velike pravne osobe razvrstavaju se ona pravne osobe koja na dan sastavljanja financijskog izvješća prelaze granične vrijednosti najmanje dva od sljedećih kriterija:

* prosječna vrijednost poslovne imovine na kraju poslovne godine je 20.000.000,00 KM;
* ukupan godišnji prihod je 40.000.000,00 KM;
* prosječan broj zaposlenih u godini za koju se podnosi financijsko izvješće je 249.

Velikim pravnim osobama, neovisno od prethodnih kriterija smatraju se banke, mikrokreditna društva, društva za osiguranje i reosiguranje, lizing društva, društva za faktoring, društva za upravljanje investicijskim fondovima, društva za upravljanje dobrovoljnim mirovinskim fondovima, berze, brokersko-dilerska društva i druge finansijske organizacije

Tarifni broj 2.

(1) Za držanje sredstava za igru u ugostiteljskim objektima i ostalim objektima kojima priređivanje zabavnih igara nije osnovna djelatnost, plaća se godišnje, po jednom komadu, odnosno predmetu:

bilijar, flipere, video igre, pikado i slično....................................................................300,00 KM

(2) Ako se sredstva za igru počnu koristiti u drugom polugodištu, propisana taksa umanjuje se za 50 %.

Tarifni broj 3.

(1) Za organizaciju glazbe uživo u ugostiteljskom objektu utvrđuje se taksa u dnevnom iznosu od 50,00 KM.

Tarifni broj 4.

(1) Za zauzimanje pločnika i ostalih javnih površina ispred poslovnih prostora plaća se taksa po zauzetom metru kvadratnom zauzete površine i to:

1. za postavljanje stolova ispred ugostiteljskih objekata, slastičarnica i ostalih objekata radi pružanja ugostiteljskih usluga u mjesečnom iznosu od 1,00 KM.
2. za postavljanje stolova, pultova, tezgi-stolova i ostalog za prodaju knjiga, razglednica, bižuterije i ostalih proizvoda taksa u dnevnom iznosu od 2,00 KM.
3. Za postavljanje zabavnih parkova (luna park) koja se vrše od mjesta do mjesta i zauzimaju javnu površinu privremeno u dnevnom iznosu od 2,00 KM
4. Za postavljanje zabavnih parkova za djecu koji se postavlja sezonski u dnevnom iznosu od 2,00 KM
5. Pravna osoba koje posjeduje određene uređaje ili opremu i sl., koji se nalaze van sjedišta tvrtke, kao što su npr. bankomati, GSM stubovi plaća taksu u visini od 50% Tarife predviđene za tog obveznika. Plaćanje pristojbe na uređaje, opremu i slično ne oslobađa obveznika plaćanja pristojbe za osnovnog subjekta.

Tarifni broj 5.

(1) Za isticanje plakata i panoa na javna mjesta određena za te namjene, utvrđuje se jednokratna taksa:

1. Za seriju 100 komada..............................................................................................50,00 KM
2. Za seriju preko 100 komada..................................................................................100,00 KM

(2) Za postavljanje stalnih panoa i displeja na javna mjesta određena za te namjene, utvrđuje se jednokratna taksa po 1 m kvadratnom u mjesečnom iznosu od ....................................10,00 KM

**IV PRIJELAZNE I ZAVRŠNE ODREDBE**

Članak 11.

(Primjena odluke)

Nadzor i kontrolu nad obračunom i plaćanjem komunalnih pristojbi snosi Porezna uprava Busovača.

Članak 12.

(Supanje na snagu)

(1) Ova Odluka stupa na snagu danom donošenja i objavit će se u „Službenom glasniku Općine Busovača“.

(2) Stupanjem na snagu ove Odluke prestaje da važi Odluka o visini komunalnih pristojbi na području općine Busovača („Službeni glasnik Općine Busovača“, broj: 4/18 i 6/18).

Bosna i Hercegovina

Federacija Bosne i Hercegovine

Srednjobosanski kanton/Kanton Središnja Bosna

OPĆINA BUSOVAČA

Općinsko vijeće

Broj: 02-02-1-4205/21 PREDSJEDATELJ

Datum: 21.12.2021.godine Općinskog vijeća Busovača

B u s o v a č a Josip Mravak, dipl.ecc.